Semandie | Online Store | , Pretoria | Mupsa | , Pretoria Products
Online Store-> Semandie
My liefde vir musiek kom al van my kleintyd af, maar ek het eers die laaste vyf jaar begin konsentreer op 'n professionele musiek-en kunstenaars loopbaan. Voor dit was my fokus op die Gospel mark, wat dan ook vir my 'n platform geskep het om te fokus op die kommersiële Afrikaanse mark.
Ek speel ook graag kitaar en verskeie musiek instrumente en het 'n groot liefde en passie ontwikkel om my eie liedjies te skryf.
Hierdie jaar was my liedjie HIER IS MY HART gekies as een van die twaalf wen liedjies van die Tempo/Huisgenoot Liedjieskryf kompetisie
Chereé het besluit dat sy graag die liedjie by die kompetisie wil sing en ook by haar nuwe CD te voeg.
Dit, opsigself, was 'n baie groot eer. Verskeie van Semandie eie komposisies
word gereëld op ons plaaslike radiostasie, BayFM, gespeel, waarvan twee liedjies al vir 15 weke op dié stasie se Top 5 Local Klanke genomineer is.
Hierdie sanger-en liedjieskrywer, het al redelik bekendheid verwerk in die Oos-Kaap en is gereeld in aanvraag vir optrede: Van feeste tot troues en korporatiewe funksies. In 2004 het Semandie 'n Gospel CD opgeneem genaamd EAGLE'S WINGS, waarvan 1000 kopieë in die Oos-Kaap verkoop is.
Liedjies vanaf hierdie CD word ook gereeld op die plaaslike Geestelike radio-stasie, Kingfisher FM gespeel. Die doel van hierdie CD was nie gemik op die kommersiële mark nie, maar wel vir geestelike redes. Dit het egter haar horisonne verbreed.
Semandie het ook die vermoë om in feitlik enige genre te kan sing, maar haar liefde lê by Country musiek. Dit is 'n genre wat haar stem perfek pas. Om te kan sing en my eie liedjies te kan skryf, is nie net 'n passie nie, dit is 'n leefstyl. My hele wese lê daarin vasgemessel. Sy kry haar inspirasie by mense soos Laurika Rauch,Nianell, Koos du Plessis, Eva Cassidy en natuurlik Dolly Parton, basies enige Country musiek. Musiek is "universal", die een ding wat alle mense bymekaar kan bring!
Semandie droom en begeer al vir jare om musiek haar loopbaan te maak. Sy het al by verskeie feeste opgetree en verhoë gedeel met van die groot name in die Afrikaanse musiek bedryf. Ek wil ons land se mense vermaak met liedjies wat die hart roer, wat jou voete laat jeuk en terselfder tyd kan ek my droom uit leef met die talent, wat God my gegee het, te sing en liedjies te skryf.
Witblits Fees - Philippolis
Troues en Damestee's
Huldeblyk aan Koos du Plessis
Goue Drome telante aande
2009 Tempo/Huisgenoot Liedjieskryf Kompetisie - Finalis
2001 Idols: 2de rondte
2000 Uitenhage Sangkompetisie 1ste
1998 EP Herald On The Go Show - Finalis
1997 Shell Road to Fame: Semi - Finalis
Gospel CD EAGLE'S WINGS
Woord In Aksie Begeleiding CD
Besoekers tot datum: 671833